कोरबा। कोरबा मंडल के रजगामार , कोरकोमा , बासिनखार गांव में उत्पात मचाने के बाद सरगुजा की ओर से आए हाथी बसंती और वीरू ने अब शहर की ओर रुख कर लिया है। हाथियों के वर्षों से कोरबा वन मंडल के जंगलों में आमदरफ्त की घटनाओं के बीच यह पहला मौका है जब कोई भी हाथी शहर क्षेत्र में प्रवेश कर उत्पात मचा गया हो। खबरों के मुताबिक शनिवार देर शाम करीब 8:00 बजे बालको के आवासीय कॉलोनी सेक्टर 4 से लगे बालको वन परिक्षेत्र के बेरियर दफ्तर के पास यह दोनों हाथी पहुंचे थे । इनके द्वारा आसपास के बाउंड्री वाल को तोड़फोड़ किया गया।